ກຳລັງຂອງອີຣັກ ເປີດສາກ ບຸກໂຈມຕີ ກຸ່ມລັດອິສລາມ ເພື່ອຍຶດເອົາເມືອງ ຕີກຣິດ ຄືນ 
ກຸ່ມລັດອິສລາມ ຍຶດເອົາເມືອງຕີກຣິດ ມາຕັ້ງແຕ່ເດືອນມິຖຸນາ ເວລາພວກເຂົາບຸກເຂົ້າໄປ ໃນພາກເໜືອຂອງອີຣັກ.
ກອງທະຫານ ແລະພວກນັກຕໍ່ສູ້ກອງຫຼອນຂອງອີຣັກ ໄດ້ທຳ ການໂຈມຕີພວກຫົວຮຸນແຮງກຸ່ມລັດອິສລາມ ໃນຂົງເຂດສຳ ຄັນແຫ່ງນຶ່ງທາງທິດເໜືອຂອງນະຄອນຫຼວງແບກແດດ ໃນ ວັນຈັນມື້ນີ້ ຊຶ່ງເປັນການເປີດສາກການບຸກໂຈມຕີ ທີ່ໄດ້ມີ ການໂຄສະນາໄວ້ລ່ວງໜ້າມາແລ້ວ ເພື່ອຍຶດເອົາເມືອງ Tikrit ຄືນນັ້ນ ພວກຜູ້ບັນຊາການທະຫານ ກ່າວວ່າ ກອງທັບອາກາດອີຣັກ ໄດ້ທຳການໂຈມຕີທາງອາກາດ ໃນຂະນະດຽວກັນກອງທະ ຫານທາງພາກພື້ນດິນ ກໍໄດ້ທຳການບຸກລຸກເຂົ້າໄປໃນຫຼາຍ ດ້ານ ກຸ່ມລັດອິສລາມ ໄດ້ຍຶດຄອງເມືອງ Tikrit ມາຕັ້ງແຕ່ເດືອນມິຖຸນາ ເວລາພວກເຂົາບຸກ ຖະລົ່ມເຂົ້າໄປໃນທົ່ວພາກເໜືອຂອງອີຣັກ ຊຶ່ງພວກເຂົາໄດ້ຍຶດເອົາເມືອງ Mosul ນຳ ຊຶ່ງເປັນເມືອງໃຫຍ່ອັນດັບສອງຂອງອີຣັກ ທີ່ຕັ້ງຢູ່ໃນເໜືອແຂວງ Saladin ຂອງເມືອງ Tikrit ຂຶ້ນໄປເລັກນ້ອຍ ນາຍົກລັດຖະມົນຕີອີຣັກ ທ່ານ Haider Al-Abadi ປະກາດເລື້ອງການເລີ້ມການປະຕິ ບັດງານທາງທະຫານດັ່ງກ່າວໃຫ້ຮູ້ ໃນວັນອາທິດວານນີ້ ໃນຂະນະທີ່ເດີນທາງໄປຍັງ ເມືອງ Samarra ທີ່ຢູ່ໃກ້ກັນ ເພື່ອໄປກຳກັບເບິ່ງນຳ ການດຳເນີນຄວາມພະຍາຍາມ ຂອງພວກທະຫານ ເພື່ອປົດປ່ອຍເມືອງ Tikrit ແລະແຂວງ Saladin ທ່ານໄດ້ຮຽກຮ້ອງໄປຍັງ ພວກນັກຕໍ່ສູ້ຊົນເຜົ່າຊຸນນີ ໃຫ້ໜີອອກຈາກກຸ່ມລັດອິສລາມ ທ່ານໄດ້ສະເໜີ ໃນອັນທີ່ທ່ານເອີ້ນວ່າ ສຳລັບພວກນັກຕໍ່ສູ້ຊົນເຜົ່າ ຊຸນນີ ແລະໃຫ້ຄຳໝັ້ນສັນຍາທີ່ຈະນີລະໂທດກຳແກ່ພວກເຂົາ ໃນລະຫວ່າງຖະແຫລງ ຕໍ່ກອງປະຊຸມນັກຂ່າວທີ່ເມືອງ Samarra ນັ້ນ